Sahāras Arābu Demokrātiskā Republika
Šis raksts ir par daļēji atzītu valsti. Par apstrīdētu teritoriju skatīt rakstu Rietumsahāra. Sahāras Arābu Demokrātiskā Republika (SADR, arābu: الجمهورية العربية الصحراوية الديمقراطية, spāņu: República Árabe Saharaui Democrática) ir daļēji atzīta valsts, kura pretendē uz Spānijas bijušās kolonijas Rietumsahāras teritorijas kontroli. Rietumsahāra ziemeļaustrumos robežojas ar Maroku, austrumos — ar Alžīriju, dienvidos — ar Mauritāniju, bet rietumos to apskalo Atlantijas okeāns. Šobrīd SADR kontrolē tikai 20% no Rietumsahāras teritorijas, bet 80% kontrolē Maroka un uzskata šo teritoriju par savām "Dienvidu provincēm".